Mitjançant el Decret 200/2010, de 27 de desembre, de creació, denominació i determinació de l'àmbit de competència dels departaments de l'Administració de la Generalitat de Catalunya, s'ha modificat l'àmbit competencial dels diferents departaments de l'Administració de la Generalitat, la denominació d'altres, i s'ha reduït el nombre total dels existents.
Aquests canvis comporten la necessitat d'establir l'estructura bàsica del Departament d'Ensenyament, d'acord amb el seu àmbit de competències, de manera que respongui al model d'interès públic que preveu l'Estatut d'Autonomia i que garanteixi el dret de totes les persones a una educació de qualitat i a accedir-hi en condicions d'igualtat, amb l'objectiu de reduir l'abandonament escolar prematur i incrementar l'èxit escolar.
Amb aquesta finalitat s'estableix l'estructura bàsica del Departament que se centra en els tres elements bàsics del sistema educatiu: l'alumnat, el professorat i la família.
Per tot això, de conformitat amb el que disposen l'article 23 de la Llei 13/2008, del 5 de novembre, de la presidència de la Generalitat i del Govern, i la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya;
A proposta de la titular del Departament d'Ensenyament i d'acord amb el Govern,
1.1 El Departament d'Ensenyament sota la direcció de la consellera, s'estructura en els òrgans següents:
1.2 Resten adscrits al Departament d'Ensenyament:
a) L'Agència d'Avaluació i Prospectiva de l'Educació.
b) L'Institut Superior de les Arts, en els termes previstos legalment.
2.1 La unitat d'assistència i suport al/a la conseller/a és el Gabinet del/ de la Conseller/a.
2.2 Són funcions del Gabinet del/de la Conseller/a, com a unitat d'assistència del/de la conseller/a, les següents:
2.3 Del Gabinet del/de la Conseller/a en depenen les unitats següents:
2.4 L'Oficina de Relacions Institucionals té les funcions següents:
a) Fer el seguiment i preparar la informació necessària per donar resposta a les iniciatives del Parlament de Catalunya i dels informes sol·licitats pel Síndic de Greuges.
2.5 L'Oficina de la Secretaria del/la Conseller/a té les funcions següents:
2.6 L'Oficina de Comunicació té les funcions següents:
g) Qualsevol altra funció que, d'acord amb la seva naturalesa, li sigui encomanada expressament.
2.7 L'Oficina de Protocol té les funcions següents:
La persona titular de la Secretaria General exerceix les funcions que li atribueix la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, la planificació de l'oferta educativa de llocs escolars, la supervisió, coordinació i relació amb els centres públics i privats del sistema educatiu de Catalunya, la direcció del professorat i personal al servei dels centres públics, l'autorització de centres privats, així com aquelles que li assigni la normativa vigent o que la persona titular del Departament li pugui delegar.
4.1 Per a l'exercici de les seves funcions, la Secretaria General s'estructura en els òrgans següents:
b) La Direcció General de Centres Públics.
c) La Direcció General de Centres Concertats i Centres Privats.
d) La Direcció General de Professorat i Personal de Centres Públics.
4.2 La Direcció de Serveis manté les funcions i l'estructura orgànica previstes al Decret 269/2007, d'11 de desembre, de reestructuració del Departament d'Educació.
A més assumeix les funcions corresponents al servei de Comunicació i Publicacions i al servei d'Informació i Difusió de la Subdirecció general de Comunicació i Atenció a la Comunitat Educativa de la fins ara Direcció General d'Atenció a la Comunitat Educativa, d'acord amb el Decret 269/2007, d'11 de desembre, de reestructuració del Departament d'Educació, i el Decret 109/2009, de 14 de juliol.
4.3 La Direcció General de Centres Públics té les funcions següents:
a) Dirigir, coordinar i supervisar el règim administratiu i econòmic dels centres públics, així com establir els criteris per a la direcció i el govern dels centres.
b) Programar, supervisar i fer el seguiment de les construccions i inversions dels centres públics.
c) Coordinar i supervisar el manteniment i equipaments dels centres públics.
4.4 La Direcció General de Centres Concertats i Centres Privats té les funcions següents:
a) Supervisar i coordinar el règim administratiu dels centres privats concertats.
b) Tramitar els expedients d'autorització, modificació de l'autorització i cessament dels centres privats i coordinar la seva tramitació amb els serveis territorials.
c) Gestionar l'accés al règim de concerts educatius i efectuar les propostes corresponents.
d) Dirigir, coordinar i supervisar el règim econòmic i pagament delegat dels centres privats concertats.
e) Coordinar i executar les competències del Departament en relació amb l'atorgament de subvencions, ajuts i altres prestacions als centres privats.
f) Qualsevol altra funció de naturalesa anàloga que se li encarregui.
4.5 La Direcció General de Professorat i Personal de Centres Públics té les funcions següents:
a) Impulsar, executar coordinadament amb els serveis territorials i avaluar les polítiques de personal en matèria d'oferta pública d'ocupació, selecció, avaluació i promoció referides al personal funcionari docent i laboral docent.
b) Impulsar i aplicar les polítiques en matèria de plantilles del personal docent dels centres públics, i dels serveis educatius.
c) Aplicar les polítiques i procediments en matèria de provisió, amb caràcter definitiu o provisional, dels llocs de treball docents amb personal funcionari o laboral.
d) Supervisar i controlar l'elaboració de la nòmina del personal docent.
f) Planificar, dirigir, coordinar i analitzar l'aplicació de les actuacions que s'hagin de dur a terme en el Departament o per part del Departament en matèria de prevenció de riscos laborals, seguretat i salut.
g) Establir els criteris per a la definició dels diferents perfils professionals del personal dels centres.
Depenen de la Direcció General de Professorat i Personal de Centres Públics: la Subdirecció de Gestió del Personal Docent, la Subdirecció de Seguretat i Salut i la Subdirecció de Plantilles, Provisió i Nòmines de la fins ara Direcció General de Recursos del Sistema Educatiu, amb les funcions i l'estructura orgànica previstes al Decret 269/2007, d'11 de desembre.
4.6 A l'Assessoria Jurídica, amb rang orgànic de subdirecció general, li corresponen les funcions que preveu la normativa sobre els serveis jurídics de l'Administració de la Generalitat.
4.7 La Inspecció de serveis manté les funcions i l'estructura orgànica previstes al Decret 269/2007, d'11 de desembre, de reestructuració del Departament d'Educació.
5.1 La Secretaria de Polítiques Educatives, amb rang orgànic de secretaria general en els termes previstos per l'article 11.2 de la Llei 13/1989, de 14 de desembre, té les funcions següents:
a) Impulsar-ne els plans i programes per aplicar i desplegar les polítiques educatives del Departament.
c) Donar suport a projectes de renovació pedagògica i promoure la innovació curricular i la difusió de bones pràctiques educatives.
d) Establir els criteris per a la col·laboració amb l'Administració local i altres administracions en matèria d'educació.
e) Establir les directrius per a la coordinació de les actuacions del Consell Escolar de Catalunya, del Consell Superior d'Avaluació del Sistema Educatiu i del Consell Català de Formació Professional.
f) Coordinar l'oferta educativa de cada curs escolar i gestionar i controlar els processos d'admissió de l'alumnat en els centres sufragats amb fons públics.
g) Dirigir la formació del professorat i els serveis educatius.
h) Coordinar i executar les competències del Departament en relació amb l'atorgament de beques i ajuts a l'estudi.
i) Coordinar els aspectes referents al transport i als menjadors escolars i d'altres serveis a l'alumnat de naturalesa anàloga.
j) Coordinar les convocatòries per a la gratuïtat dels llibres de text.
k) Coordinar i executar les competències del Departament en relació amb l'expedició dels títols acadèmics no universitaris i el seu registre.
5.2 De la Secretaria de Polítiques Educatives en depenen les unitats següents:
f) La Subdirecció General de Llengües i Entorn.
g) El Servei de Coordinació i Gestió Administrativa.
La Direcció General d'Educació Infantil i Primària té les funcions següents:
a) Ordenar i organitzar el currículum de l'educació infantil i primària.
b) Determinar les competències bàsiques de les diferents àrees i nivells de l'educació infantil i primària, proposar estratègies didàctiques per al seu assoliment, i fixar criteris per a la seva avaluació.
c) Definir els criteris d'avaluació del rendiment escolar i de l'organització dels centres d'educació infantil i primària i proposar l'aplicació de les mesures correctores adients.
d) Definir criteris en relació amb els equipaments, continguts i materials didàctics per a l'educació infantil i primària.
e) Proposar i avaluar, d'acord amb la Inspecció d'Educació, projectes d'organització dels centres educatius d'educació infantil i primària de titularitat del Departament i coordinar les unitats que intervenen en la seva execució.
f) Coordinar i supervisar la formació del professorat i els serveis educatius dins l'àmbit de l'educació infantil i primària.
La Direcció General d'Educació Secundària Obligatòria i Batxillerat té les funcions següents:
a) Ordenar i organitzar el currículum de l'educació secundària obligatòria i batxillerat.
b) Determinar les competències bàsiques de les diferents àrees i nivells de l'educació secundària obligatòria i batxillerat, proposar estratègies didàctiques per al seu assoliment, i fixar criteris per a la seva avaluació.
c) Definir els criteris d'avaluació del rendiment escolar i de l'organització dels centres d'educació secundària obligatòria i batxillerat i proposar l'aplicació de les mesures correctores adients.
d) Definir criteris en relació amb els equipaments, continguts i materials didàctics per a l'educació secundària obligatòria i batxillerat.
e) Proposar i avaluar, d'acord amb la Inspecció d'Educació, projectes d'organització dels centres educatius d'educació secundària obligatòria i batxillerat de titularitat del Departament i coordinar les unitats que intervenen en la seva execució.
f) Coordinar i supervisar la formació del professorat i els serveis educatius dins l'àmbit de l'educació secundària obligatòria i batxillerat.
Direcció General de Formació Professional Inicial i Ensenyaments de Règim Especial
La Direcció General de Formació Professional Inicial i Ensenyaments de Règim Especial té les funcions i l'estructura previstes en el Decret 269/2007 d'11 de desembre per la Direcció General d'Ensenyaments Professionals, Artístics i Especialitzats.
Direcció General d'Atenció a la Família i Comunitat Educativa
La Direcció General d'Atenció a la Família i Comunitat Educativa té les funcions i l'estructura previstes als decrets 269/2007, d'11 de desembre, i 109/2009, de 14 de juliol, per la Direcció General d'Atenció a la Comunitat Educativa, amb excepció de les funcions i estructura que en aquest Decret s'atribueixen a la Direcció de Serveis.
La Inspecció d'Educació té les funcions que preveu la Llei 12/2009, de 10 de juliol, d'educació, i les següents:
a) Elaborar el pla director i efectuar el seguiment i l'avaluació del seu desenvolupament.
b) Col·laborar amb les unitats del Departament en la planificació de les actuacions per a les quals es requereixi la intervenció de la Inspecció.
c) Coordinar i fer el seguiment de l'actuació de les inspeccions territorials i elaborar orientacions i instruments per a l'exercici de la funció inspectora.
La Inspecció d'Educació, assimilada orgànicament a Subdirecció General, manté les altres funcions i l'estructura prevista al Decret 266/2000, de 31 de juliol, pel qual es regula la Inspecció d'Ensenyament, i a la resta de la normativa vigent aplicable.
Subdirecció General de Llengües i Entorn
La Subdirecció General de Llengües i Entorn manté les funcions i l'estructura orgànica previstes al Decret 269/2007, d'11 de desembre, de reestructuració del Departament d'Educació.
Servei de Coordinació i Gestió Administrativa
El Servei de Coordinació i Gestió Administrativa té les funcions i estructura orgànica que el Decret 269/2007, d'11 de desembre atribueix al Servei de Gestió Econòmica Administrativa.
Sense perjudici del que preveu aquest Decret resten suprimits:
La Direcció General de Recursos del Sistema Educatiu.
La Direcció General de Planificació i Entorn.
La Direcció General de l'Educació Bàsica i el Batxillerat.
L'Oficina de Cooperació Educativa i Científica Internacional.
L'Oficina Tècnica i d'Estratègia.
El Programa de Descentralització del Departament d'Educació.
L'Oficina de Suport a les Polítiques Educatives de la Secretaria de Polítiques Educatives.
Se suprimeixen els òrgans actius amb rang inferior a direcció general i les àrees o unitats integrats en els òrgans enumerats anteriorment, excepte en aquells casos en què el present Decret els mantingui sense perjudici del que preveu la disposició transitòria setena.
La Direcció General d'Atenció a la Comunitat Educativa passa a denominar-se Direcció General d'Atenció a la Família i Comunitat Educativa.
La Direcció General d'Ensenyaments Professionals, Artístics i Especialitzats passa a denominar-se Direcció General de Formació Professional Inicial i Ensenyaments de Règim Especial.
Els titulars de les unitats previstes a l'article 2 d'aquest Decret són personal eventual d'acord amb el Decret 2/2005, d'11 de gener, sobre el règim jurídic del personal eventual al servei de l'Administració de la Generalitat de Catalunya.
Totes les referències que la normativa vigent faci a òrgans que se suprimeixen o es modifiquen en aquest Decret s'han d'entendre fetes als òrgans que assumeixen les seves funcions o estructura.
Resten adscrits o es relacionen amb el Departament d'Ensenyament les entitats i òrgans col·legiats amb funcions que s'integren dins les competències assumides per aquest Departament.
Les entitats i òrgans esmentats es regulen per la seva normativa específica en tot el que no preveu aquest Decret.
Les persones que ocupen els llocs de treball de comandament dels òrgans modificats per aquest Decret, o les àrees funcionals modificades, seguiran exercint les seves funcions respectives mentre no s'adaptin els nomenaments o es proveeixin, si escau, els llocs de treball d'acord amb l'estructura regulada.
Els funcionaris i la resta de personal de l'Administració de la Generalitat que resultin afectats per les modificacions orgàniques d'aquest Decret continuaran percebent la totalitat de les seves retribucions, amb càrrec als crèdits als quals s'imputaven, fins que s'adoptin les disposicions de desplegament d'acord amb la normativa vigent i es duguin a terme les adaptacions pressupostàries i de relacions de llocs de treball corresponents.
Mentre no entri en funcionament l'Agència d'Avaluació i Prospectiva de l'Educació, el Consell Superior d'Avaluació del Sistema Educatiu mantindrà l'estructura i funcions previstes al Decret 269/2007, d'11 de desembre.
Mentre el Departament d'Ensenyament no es reestructuri mitjançant el decret corresponent, la Subdirecció General de Construccions Escolars i la Subdirecció General de Centres Educatius de la fins ara Direcció General de Recursos del Sistema Educatiu restaran adscrites orgànicament a la Direcció General de Centres Públics i dependran funcionalment d'aquesta i de la Direcció General de Centres Concertats i Centres Privats, per raó de la matèria.
Mentre el Departament d'Ensenyament no es reestructuri mitjançant el decret corresponent els òrgans adscrits a la fins ara Direcció General de l'Educació Bàsica i el Batxillerat resten adscrits orgànicament a la Direcció General d'Educació Secundària Obligatòria i Batxillerat i dependran funcionalment d'aquesta i de la Direcció General d'Educació Infantil i Primària, per raó de la matèria.
Mentre el Departament d'Ensenyament no es reestructuri mitjançant el decret corresponent els òrgans i àrees adscrits a la fins ara Direcció General d'Ensenyaments Professionals, Artístics i Especialitzats resten adscrits orgànicament a la Direcció General de Formació Professional Inicial i Ensenyaments de Règim Especial, i dependran funcionalment d'aquesta i de la resta d'unitats directives de la Secretaria de Polítiques Educatives, per raó de la matèria.
Els negociats dependents dels òrgans regulats en aquest Decret subsistiran mentre no es dictin les disposicions de desplegament pertinents.
Se suprimeixen els negociats directament dependents dels òrgans suprimits en aquest Decret.
S'autoritza la persona titular del Departament d'Economia i Coneixement per dictar les disposicions que calguin per al desplegament, l'eficàcia i l'execució del que disposa aquest Decret.
Aquest Decret entrarà en vigor el mateix dia de la seva publicació en el Diari Oficial de la Generalitat de Catalunya.